Abri de Cro-Magnon

Abri de Cro-Magnon er et bosted fra steinalderen, beliggende i kommunen Eyzies-de-Tayac og  departementet Dordogne, Frankrike. Stedet er et av punktene i verdensarvminnet Hulemalerier og prehistoriske bosettinger i Vézèredalen, som ble etablert i 1979.

Stedet har gitt navn til Cro-Magnon-mennesket, ettersom det var det første funnet av mennesker fra denne perioden. Abri betyr klippehule, Cro er oksitansk for «hule» og Magnon er den tidligere grunneieren på stedet. 

Stedet ble funnet i forbindelse med veiarbeid i 1868. Man fant først flint og bein. Beinrester etter mennesker ble etterhvert funnet i tilknytning til en naturlig hule i fjellet. Geologen Louis Lartet (1840–1899) gjennomført utgravningen, etter at hans far Édouard Lartet – en pioner innen steinalderarkeologien i Frankrike – hadde inspisert stedet. Lartet fant fem skjeletter som var ca 30 000 år gamle: tre menn, en kvinne og et spedbarn.

Foruten boplassen og beinrestene er det funnet flintredskaper og små pyntegjenstander fra aurignackulturen og gravettienkulturen.

Eksterne lenker 
 

Dordogne
Arkeologiske steder i Frankrike
Verdensarven i Frankrike